Leiv Igor Devold

Leiv Igor Devold (født 24. mars 1977 i Warszawa) er en norsk og polsk filmregissør, førsteamanuensis ved NTNU og forbundsleder (fra 2022) i Norske Filmregissører. Hans filmer har totalt fem Amanda nominasjoner, deriblant for beste regi.

Bakgrunn 
Devold har delvis polsk bakgrunn, og er tospråklig. Han fikk først norsk statsborgerskap da han var 7 år i 1984.

Utdanning 
Devold fullførte mastergrad i filmregi ved den polske filmskolen i Łódź. Som veiledere på eksamensfilmene sine hadde han Wojciech Marczewski (Sølvbjørnen i Berlin), Robert Glinski og Kazimierz Karabasz (en av grunnleggerne av «Den svarte bølgen» innen polsk dokumentar på 1950-tallet). Maria Kornatowska var hans veileder på den teoretiske oppgaven.

Han har en cand. mag. i medievitenskap og grunnfag sosialøkonomi ved Universitetet i Oslo, med to års spesialisering i dokumentarregi ved Høgskolen i Lillehammer.

Karriere

Filmskaper 
Devold har mottatt to hederlige omtaler på kortfilmfestivalen i Grimstad hvor han har deltatt med film seks ganger. Devold har vunnet flere priser for sine kortfilmer internasjonalt.

Devold mottok i 2009 den polske kulturministerens stipend «Unge Polen».

I 2011 regisserte Devold en dokumentar-/musikkvideo for det norske bandet Kaizers Orchestra. Filmen fikk tittelen Drøm videre, Violeta. Han satt også i juryen New Nordic Voices under Nordisk Panorama i Aarhus samme år. I 2014 satt han i den norske Oscar-komiteen.

I 2012 mottok han kulturprisen i kåringen «Årets polakk i Norge». Dette var priser som ble delt ut av The Young Polish Norwegian Professionals Association-UCI i samarbeid med Den polske ambassaden i Norge.

I 2015 kinodebuterte han med dokumentaren Den tilfeldige rockestjernen om Helge Risa i Kaizers Orchestra. Debutfilmen ble nominert til to Amanda-priser (i kategorien «beste klipp»: Christoffer Heie og Ida Kolstø; «beste lyd»: Svenn Jakobsen). Heie og Kolstø vant Amanda for beste klipp 2015 for filmen. Filmen ble også nominert til beste nordiske dokumentar i NORDIC DOCS programmet, og til Politikens publikumspris under CPH:DOX festivalen i København i Danmark i 2015. Under Kosmorama filmfestival i 2016 vant filmen to Kanonpriser: Filmwebs publikumspris og Prisen for beste lyd (Svenn Jakobsen).

I 2017 ble han nominert til Prix Europa for beste europeiske dokumentar, for filmen Thea – to somre, en vinter om Dagbladet-journalisten Thea Steen.

Han har regissert, skrevet, og/eller produsert over 12 dokumentarer og kortfilmer, som har blitt vist både på NRK og TV 2 samt utenlands, deriblant på BBC (Storbritannia), DR3 (Danmark), SVT (Sverige), YLE (Finland), TVP (Polen) og Planet+. Over 40 festivaler i inn- og utland har også hatt filmer av Devold på programmet; blant annet har filmene hans deltatt på Warszawa internasjonale filmfestival, Bergen International Film Festival (BIFF), Kosmorama, IDFA, og festivalene i Annecy, Dubai og Beirut.

Han har ved flere anledninger kritisert den politiske utviklingen i Polen, og uttrykt bekymring for svekkelsen av det polske demokratiet..

Ansettelsesforhold 
Devold var studieleder ved dokumentarlinjen ved TVF (Den norske TV-utdanningen) ved Høgskolen i Lillehammer fra 2010 til 2013, og høyskolelektor ved TVF fra 2009 til 2014.

Fra 2014 til 2017 var han filmansvarlig i Kreftforeningen, hvor han blant annet jobbet med kampanjen #sjekkdeg, som ble nominert til Helseprisen i 2017. I 2017 ble han universitetslektor ved NTNU, der han underviser i faget Film- og Videoproduksjon. Fra 2019 er han førsteamanuensis ved NTNU.

Verv 
Devold har tidligere vært styremedlem i Kortfilmfestivalen i Grimstad. Fra 2022 er han forbundsleder i Norske Filmregissører.

Spillefilmdebut 
I 2023 debuterte han som spillefilmregissør da filmen Norwegian Dream hadde kinopremiere. Filmen var også åpningsfilmen på Kosmorama. Han mottok også NTNUs filmpris for 2023. Filmen har internasjonal premiere på Inside Out LGBTIQ festival i Toronto 2023 og vises på Frameline 2023 i San Francisco - verdens største og eldste skeive filmfestival. Filmen ble også nominert til tre Amandapriser - b.l.a. beste regi.

Filmografi 

 2023: Norwegian Dream (spillefilm, 90 minutter) – En skeiv kjærlighetsfilm satt i et polsk arbeidermiljø. Produsert av Spætt film ved Håvard Wettland Gossé. Foto: Patryk Kin. Regi: Devold.
 2017: Thea – to somre, en vinter (dokumentar, 45 minutter) – Portrett av Thea Steen. Produsert av Medieoperatørene ved Ingvil Giske for Dokument 2 (TV2). Foto: Thea Steen, Łukasz Zamaro. Regi og manus: Devold.
 2016: Mannen som kunne 75 språk (dokumentar, 66 minutter) – Manus: Leiv Igor Devold, regi: Anne Magnussen.
 2015: Den tilfeldige rockestjernen (dokumentar, 1 time 30 min.) – Produsert av Medieoperatørene ved Ingvil Giske. Foto: Grzegorz Korczak, Piotr Niemyjski og Nils Petter Devold Midtun. Regi og manus: Devold.
 2010: Min norske bestefar (dokumentar) – Foto: Grzegorz Korczak. Regi og manus: Devold.
 2009: Agata og munkene (kortfilm, 45 min.) – Regi og manus: Devold. Foto: Radoslaw Ładczuk.
 2007: Tyvstart (kortfilm, 27 min.), med Ingrid Bolsø Berdal – Regi og klipp: Devold. Foto: Radoslaw Ładczuk.
 2007: Simons Hjelp (kortfilm, 28 min.) – Regi og manus: Devold. Foto: Philip Drozdz.
 2007: Yrke: Regissør: Andrzej Baranski (kortdokumentar, 27 min.) – Foto: Jakob Giza. Regi og manus: Devold.
 2004: Journalisten (kortdokumentar, 8 min.) – Foto: Radoslaw Ładczuk. Regi og manus: Devold.
 2004: I morgen (kortfilm, 11 min.) – Foto: Szymon Lenkowski. Regi: Devold.

Priser og nominasjoner 
Listen inneholder priser til filmer med Devold som regissør, manusforfatter eller produsent.
 Nominert til Amandaprisen 2023 i klassen beste regi for Norwegian Dream. Filmen ble også nominert i kategoriene beste manus og beste mannlige skuespiller.
 Beste mannlige skuespiller til Hubert Milkowski på Iris Prize utdelingen 2023 for hans rolle som Robert i filmen Norwegian Dream.
 Beste foto til Patryk Kin for foto på filmen Norwegian Dream under Young and Film i Koszalin festivalen for polske debutfilmer. 
 Amandaprisen 2015 i klassen beste klipp, til Christoffer Heie og Ida Kolstø for Den tilfeldige rockestjernen 
 Nominert til Amandaprisen 2015 i klassen beste lyddesign, til Svenn Jakobsen]] for Den tilfeldige rockestjernen
 Filmwebs Kanonpris under Kanonprisen 2016 for Den tilfeldige rockestjernen
 Kanonprisen 2015 i klassen beste lyddesign til Svenn Jakobsen for Den tilfeldige rockestjernen
Sunbird award for beste Palestinske kortfilm, Palestina – Izriqaq (som co-produsent)
Hederlig omtale Nordic film days i Lübeck, Tyskland – Mannen som kunne 75 språk (som manusforfatter)
Hederlig omtale i Grimstad, Den norske kortfilmfestivalen, Norge – Journalisten og Tyvstart
Timeglasset i Grimstad, til manusforfatter Sliwka, Den norske kortfilmfestivalen, Norge – Tyvstart
R.E.D international film festival, publikums prisen, Norge – Salt (som co-produsent)
Andre pris på Youth and film festival i Koszalin, Polen – Journalisten
Andre pris på Next reel film festival, NYU Tisch School of the Arts, USA – I morgen
Hederlig omtale Cieszyn film festival, Polen – I morgen
Hederlig omtale Turek film festival, Polen – Journalisten
Nominasjon til Prix Europa, Berlin, Tyskland – To somre, én vinter
Nominasjon til Nordic dox, CPH:DOX, Danmark – best Nordic documentary – Den tilfeldige rockestjernen
Nominasjon Politiken's Audience Award CPH:DOX, Danmark – Den tilfeldige rockestjernen
Nominasjon Best dance film at Frame London Dance Film Festival, England – Salt (som co-produsent)
Nominasjon til beste utenlandske kortfilm North Hollywood Film Festival, USA – Salt (som co-produsent)
Nominasjon, Muhr Arab Award, Dubai – Izriqaq (som co-produsent)
Nominasjon for beste regissør Polish Independent Movie Awards, Polen – Tyvstart
Marcin Sztabinski nominert som beste skuespiller, Polish Independent Movie Awards, Polen –Tyvstart
Radoslaw Ladczuk nominert til beste fotograf, Polish Independent Movie Awards, Polen – Tyvstart
Kreftforeningen ble nominert til Helseprisen for #sjekkdeg-kampanjen i 2017. Devold regisserte alle filmene i kampanjen.
NTNUs filmpris 2023.

Familie 
Leiv Igor Devold er barnebarn av fangstmann og oppdagelsesreisende Hallvard Devold og professor Stanislaw Szefler. Han er tippoldebarn av industribyggeren Ole Andreas Devold, tipp-tipp oldebarn av premierløytnant Reiner Ulfers fra Trondheim som drev Dragvoll gård. Devold er og tipptipptippoldebarn av oberstløytnant Johan Georg Ræder og Halvor Halvorsson Ophus. Sistnevnte var i 1815 stortingsrepresentant for Romsdals amt.

Referanser

Eksterne lenker 
 
  Leiv Igor Devold i polsk film-database

Polske regissører
Vinnere av Kanonprisen
Personer fra Warszawa
Nordmenn født i Polen
Norske regissører
Førsteamanuenser ved NTNU
Alumni fra Universitetet i Oslo
Alumni fra Høgskolen i Lillehammer
Alumni fra Filmhøyskolen i Łódź